ᱠᱚᱱᱚᱠᱞᱚᱛᱟ ᱵᱚᱨᱩᱣᱟ

ᱠ‍ᱚᱱᱚᱠ ᱞᱚᱛᱟ ᱵᱚᱨᱩᱣᱟ (Assamese: কনকলতা বৰুৱা) (᱒᱒ ᱰᱤᱥᱮᱢᱵᱚᱨ ᱑᱙᱒᱔ - ᱒᱐ ᱥᱮᱯᱴᱮᱢᱵᱚᱨ ᱑᱙᱔᱒ ) ᱟᱨᱦᱚ' ᱵᱤᱨᱵᱟᱞᱟ ᱟᱨ ᱥᱟᱦᱤᱫᱽ ᱢᱮᱱᱛᱮ ᱦᱚᱸ ᱠᱚ ᱧᱩᱢᱮ ᱜᱮᱭᱟ ᱾ ᱠᱚᱱᱚᱠᱞᱚᱛᱟ ᱵᱚᱨᱩᱣᱟ ᱫᱚ ᱯᱟᱹᱦᱤᱞ ᱟᱥᱟᱢ ᱯᱚᱱᱚᱛ ᱠᱷᱚᱱ ᱥᱤᱧᱚᱛ ᱯᱷᱩᱨᱜᱟᱹ ᱞ ᱟᱱᱫᱚᱲᱤᱭᱟᱹᱭ ᱛᱟᱥᱮᱸ ᱠᱟᱱᱟ ᱾ ᱱᱩᱭ ᱫᱚ ᱑᱙᱔᱒ ᱥᱮᱨᱢᱟ ᱨᱮ ᱵᱷᱟᱨᱚᱛ ᱛᱭᱟᱜᱽ  ᱟᱱᱫᱚᱞᱚᱱ ᱨᱮ ᱪᱤᱨ/ᱡᱷᱟᱱᱰᱤ ᱨᱟᱠᱟᱵ ᱠᱷᱟᱹᱛᱤᱨ ᱠᱚ ᱜᱳᱞᱤ ᱜᱚᱡ ᱞᱮᱫᱮᱭᱟ ᱾ 
ᱮᱛᱚᱦᱚᱵ ᱡᱤᱭᱚᱱ
ᱠᱚᱱᱚᱠᱞᱚᱛᱟ ᱵᱚᱨᱩᱣᱟ ᱫᱚ ᱟᱥᱟᱢ ᱯᱚᱱᱚᱛ ᱨᱮᱱᱟᱜ ᱵᱤᱱᱼᱵᱮᱜᱟᱨ ᱫᱚᱨᱚᱝ ᱡᱤᱞᱟᱹ ᱨᱮᱭᱟᱜ ᱵᱚᱨᱚᱝᱜᱟ ᱵᱩᱨᱤ ᱟᱛᱳ ᱨᱮ ᱡᱟᱱᱟᱢ ᱞᱮᱱᱟ ᱾ ᱟᱯᱟᱛ ᱛᱮᱫ ᱟᱜ ᱧᱩᱛᱩᱢ ᱫᱚ  ᱠᱨᱤᱥᱱᱚ ᱠᱟᱱᱛᱚ ᱵᱚᱨᱩᱣᱟ ᱟᱨ ᱮᱝᱜᱟᱛ ᱛᱮᱫ ᱟᱜ ᱧᱩᱛᱩᱢ ᱫᱚ ᱠᱟᱨᱱᱮᱥᱚᱨᱤ ᱵᱚᱨᱩᱣᱟ ᱛᱟᱦᱮ ᱠᱟᱱᱟ ᱾ ᱩᱱᱤ ᱨᱮᱱ ᱜᱚᱲᱚᱢ ᱦᱟᱲᱟᱢ ᱜᱷᱚᱱᱚ ᱠᱟᱱᱛᱚ ᱵᱚᱨᱩᱣᱟ ᱫᱚ ᱫᱚᱨᱚᱝ ᱡᱤᱞᱟᱹ ᱨᱮᱱ ᱟᱹᱰᱤ ᱱᱟᱢ ᱰᱟᱠ ᱥᱮᱥᱮᱫᱽᱨᱟᱭᱤᱡᱼᱮ ᱛᱟᱦᱮᱸ ᱠᱟᱱᱟ ᱾ ‌ᱩᱱᱤ ᱨᱮᱱ ᱮᱝᱜᱟᱛ ᱫᱚ ᱢᱚᱬᱮ ᱥᱮᱨᱢᱟ ᱩᱢᱮᱨ ᱨᱮᱭᱮ ᱜᱚᱡ ᱵᱟᱜᱤᱭᱟᱫᱮᱭᱟ, ᱤᱱᱟᱹ ᱛᱟᱭᱚᱢ ᱟᱯᱟᱛ ᱛᱮᱫ ᱫᱚ ᱫᱚᱥᱟᱨ ᱫᱷᱟᱣᱮ ᱵᱟᱯᱞᱟᱭᱮᱱᱟ ᱟᱨ ᱜᱮᱞ ᱜᱮ  ᱩᱢᱮᱨ ᱦᱩᱭᱩᱜ ᱨᱮ ᱩᱱᱤ ᱦᱛᱸᱭ ᱵᱚᱝᱜᱟ ᱛᱟᱞᱟ ᱭᱮᱱ ᱛᱮ ᱤᱥᱠᱩᱞ ᱦᱚᱸ ᱵᱟᱹᱜᱤ ᱦᱩᱭᱮᱱ ᱛᱟᱭᱟ ᱾ 
ᱥᱟ.ᱠᱷᱭᱟ.ᱛ